पाएं अपने शहर की ताज़ा ख़बरें और फ्री ई-पेपरडाउनलोड करें
एक पखवाड़े के जन अनुशासन पखवाड़े और रेड अलर्ट की सख्ती के बावजूद काेराेना संक्रमण थम नहीं रहा है। अप्रैल में शुरू हुए संक्रमण की दूसरी लहर एक साल के काेराेनाकाल पर भारी पड़ रही थी, लेकिन मइर् में बेकाबू हाेता काेराेना अप्रैल पर भी भारी पड़ रहा है। अप्रैल में 34 हजार 93 सैंपल में से 5 हजार 730 संक्रमित मिले और 14 लाेगाें की माैत हुई थी, लेकिन मई के सिर्फ 7 दिन में 1996 पाॅजिटिव मिले हैं और 17 लाेगाें की माैत हाे चुकी है।
इधर, अप्रैल के 7 दिन में सिर्फ 446 मरीज मिले थे जबकि 7 दिन में एक भी माैत नहीं हुइर् थी। पाॅजिटिव बढ़ने और माैताें के मामले में मई का महीना अप्रैल पर भी भारी पड़ रहा है। शुक्रवार काे जिले में पहली बार एक ही दिन में 5 काेराेना मरीजाें की माैत हाे गई। हालांकि राहत की बात यह है कि अप्रैल के मुकाबले मइर् में मरीजाें के रिकवर हाेने की दर काफी अच्छी है। पूरे अप्रैल में 2959 मरीज ठीक हुए थे जबकि मइर् के 7 दिन में ही 2 हजार 76 मरीज बीमारी काे हरा चुके हैं।
मई में हर चाैथे सैंपल में एक मरीज की रिपाेर्ट काेराेना पाॅजिटिव आ रही है। शुक्रवार काे 5 लाेगाें की माैत तथा 405 नए मरीज मिले। राहत की बात यह रही कि 351 मरीज स्वस्थ भी हुए। जिले में काेराेना के अब तक 13 हजार मरीज सामने आ चुके हैं। इनमें 9 हजार 890 मरीज स्वस्थ हाे चुके हैं।
अब तक काेराेना से 87 माैतें हाे चुकी है। वर्तमान में 3028 केस एक्टिव हैं। शुक्रवार को कांकराेली निवासी 35 वर्षीय रेखा देवी पगारिया, 52 वर्षीय जितेंद्र पालीवाल, रेलमगरा निवासी 40 वर्षीय शंभुसिंह, देवगढ़ निवासी 50 वर्षीय शिवसिंह, भीम निवासी 68 वर्षीय गुलाबसिंह की माैत हाे गई।
जिले में 405 नए मरीज-5 माैतें : एक ही दिन में 351 मरीज स्वस्थ भी हुए
जिले में शुक्रवार को 405 नए पॉजिटिव मरीज मिले हैं। वहीं 5 लोगों की कोरोना से मौत हो गई है। बता दें कि अप्रैल 2020 में 753 सैंपल और सिर्फ 2 पाॅजिटिव मिले थे काेराेना का जिले में पहला मरीज 24 अप्रैल 2020 काे मिला था। तब पूरे अप्रैल माह में 753 काेराेना के सैंपल लिए और इनमें से सिर्फ 2 पाॅजिटिव मिले ताे जिले में हड़कंप मंच गया था। अब संक्रमण की दूसरी लहर में अप्रैल 2021 में 5730 संक्रमित मिले तथा 14 लाेगाें की माैत हाे चुकी है।
सरदारगढ़ में लाइनमैन सहित 11 पॉजिटिव मिले
लावासरदारगढ़, जिलेभर में लगातार कोरोना बेकाबू होता जा रहा है। वहीं लावासरदारगढ़ में भी एक ही दिन में 11 पॉजिटिव मिलने से हड़कंप मच गया। ग्रामीणों की हुई जांच के दौरान शुक्रवार को मिली जांच रिपोर्ट के अनुसार सरदारगढ़ कस्बे में बिजली लाइनमैन सहित 11 पॉजिटिव मिले हैं। इनमें से दो महिला और नौ पुरुष हैं। इसी तरह उलपुरा गांव में एक 14 वर्षीय बालिका और लाेढ़ियाणा में 30 वर्षीय महिला पॉजिटिव मिली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn